Nemunaičio atodanga

Nemunaičio klintinių tufų atodanga – geologinis gamtos paveldo objektas. Atodanga yra Alytaus rajone, dešiniajame Nemuno krante, Alytaus miškų urėdijos Sudvajų girininkijos 39-ajame kvartale.

Atodanga yra 100 m ilgio ir 15–20 m aukščio. Bendras ruožo ilgis su pertrūkiais – apie 900 m. Atodangoje matyti klintiniai tufai, susidarę nusėdant gruntiniame vandenyje ištirpusiam kalcio karbonatui. Tufų sluoksniai yra 10-15 m storio, šviesiai pilkos, gelsvos spalvos, korėti. Šioje vietoje reljefas labai kalvotas, Nemuno krantai statūs, atodanga matyti iš tolo.

1987 metais atodanga paskelbta gamtos paminklu.Gediminas Isokas. Lietuvos gamtos paminklai. – Vilnius: Mintis, 1995, 24 psl.

 Išnašos 

Kategorija:Alytaus rajono gamtos paminklai
Kategorija:Lietuvos atodangos
Kategorija:Nemunaitis